Diari Oficial de la Generalitat Valenciana


Sumari del DOGV 7151, del 13-11-2013 (2013/10069)

RESOLUCIÓ de 2 d'octubre de 2013, del Servici Territorial d'Energia de València de la Conselleria d'Economia, Indústria, Turisme i Ocupació, relativa a autorització administrativa, aprovació de projecte i declaració en concret d'utilitat pública de línia elèctrica de mitjana tensió. Expedient ATLINE/2011/49/46.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7151

Data del DOGV
:   13-11-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/10729


Data del document
:   02-10-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * centre d'ensenyament

RESOLUCIÓ de 2 d'octubre de 2013, del Servici Territorial d'Energia de València de la Conselleria d'Economia, Indústria, Turisme i Ocupació, relativa a autorització administrativa, aprovació de projecte i declaració en concret d'utilitat pública de línia elèctrica de mitjana tensió. Expedient ATLINE/2011/49/46. [2013/10845]  
Presentada sol·licitud d'autorització administrativa, declaració d'utilitat pública i aprovació de projecte, relativa a la instal·lació elèctrica indicada.  
Atés que el projecte presenta un traçat concretat, compta entre la seua documentació amb els plànols pertinents a escala adequada, està suficientment detallat i conté una relació concreta i individualitzada dels béns i drets afectats; posseïx, per tant, les condicions previstes en l'article 143 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Atés que, de conformitat amb el projecte presentat, el traçat de la línia elèctrica complix les condicions tècniques i de seguretat reglamentàriament establides, la qual cosa permet la seua aprovació sense perjuí de l'obligació de la mercantil peticionària d'indemnitzar adequadament les afeccions que l'execució del projecte puga ocasionar a tercers.  
  
Efectuats els tràmits establits en el Decret 88/2005, del Consell de la Generalitat, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, i en els articles 143 a 147 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Este servici territorial, en l'àmbit de les competències que té atribuïdes, resol:  
  
Primer  
Atorgar al peticionari autorització administrativa de la instal·lació elèctrica que s'indica:  
Peticionari: Iberdrola Distribución Eléctrica, SAU.  
Emplaçament de la instal·lació: línia aèria de mitjana tensió en les partides Capote i Rollizno des de l'assagador de la ST Requena del nou centre penitenciari Llevant II. Partides Capote i Rollizno. Terme municipal de Requena.  
Esta autorització s'atorga sense perjuí de les concessions, autoritzacions, llicències i permisos, tant públics com privats, que calga obtindre per part del sol·licitant de la instal·lació per a efectuar-la, d'acord amb altres disposicions que hi resulten aplicables i, en especial, les relatives a l'ordenació del territori i el medi ambient.  
  
Esta autorització s'emet sense perjuí de tercers, i deixant a part els drets particulars.  
  
Segon  
Aprovar el projecte d'execució de la instal·lació; en l'execució del projecte es tindran en compte les condicions següents:  
1. Les obres hauran de realitzar-se d'acord amb el projecte presentat i, si és el cas, els annexos tècnics aportats posteriors a este.  
2. El peticionari haurà de tindre en compte les prescripcions disposades en els reglaments vigents, així com els condicionats imposats pels organismes afectats.  
3. El titular donarà compte de la terminació de les obres per mitjà de la presentació de la sol·licitud d'autorització d'explotació, en els termes establits en els articles 12 o 18 del Decret 88/2005, segons el tipus d'instal·lació de què es tracte.  
4. En el cas que, per a finalitzar l'execució de la instal·lació objecte de projecte, es requerisca posar part d'esta en tensió, es procedirà d'acord amb les condicions següents:  
- Presentació de sol·licitud de finalització d'execució, a la qual s'adjuntarà, en tres exemplars, el certificat de finalització parcial d'obra, subscrit per tècnic competent i visat pel col·legi oficial corresponent, acreditatiu del fet que la part de la instal·lació ja executada és concorde amb els reglaments tècnics en la matèria.  
- La finalització de l'execució es realitzarà amb la mateixa direcció d'obra que la certificació anterior, i s'ajustarà a les condicions tècniques i de seguretat reglamentàries.  
- L'empresa distribuïdora efectuarà les actuacions que considere necessàries de manera que quede garantit tant el manteniment de les condicions reglamentàries de la mateixa xarxa ja existent com la no-pertorbació a altres instal·lacions o equips.  
- S'haurà de presentar en el termini màxim de 10 dies des de l'execució completa de la instal·lació la sol·licitud d'autorització d'explotació, d'acord amb el que establix el Decret 88/2005.  
- Transcorregut un mes des que este servici territorial va diligenciar i va entregar el certificat de finalització parcial d'obra sense que per part del peticionari s'haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió. En el cas que la dita instal·lació ja estiguera en tensió, el peticionari haurà de procedir a la seua desconnexió a la finalització del dit termini.  
  
5. El projecte es desenrotllarà de conformitat amb les condicions ambientals de la Resolució de 25 de març de 2011, de la Secretaria d'Estat de Canvi Climàtic, per la qual es formula declaració d'impacte ambiental del projecte Centre Penitenciari Llevant II, de València (BOE 11.04.2011).  
  
Tercer  
Declarar, en concret, la utilitat pública dels trams de la línia elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i drets afectats i implica la seua ocupació urgent als efectes de l'article 52 de la Llei d'Expropiació Forçosa, de 16 de desembre, i es concreta en una afecció a les finques particulars incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000.  
  
  
Quart  
Publicar i este resolució, d'acord amb el que establix el Decret 88/2005, i significar que la seua publicació es realitzarà igualment als efectes que determina l'article 59.5 de la Llei 30/1992, de notificació de la present resolució als titulars desconeguts o amb domicili ignorat o a aquells a qui s'ha intentat la notificació i no s'ha pogut practicar.  
  
L'Administració deixarà sense efecte la present resolució en qualsevol moment en què observe l'incompliment de les condicions que s'hi imposen.  
Esta autorització s'atorga sense perjuí de les concessions, llicències i permisos, tant públics com privats, que calga obtindre per part del sol·licitant de la instal·lació per a efectuar-la, d'acord amb altres disposicions que hi siguen aplicables i, en especial, les relatives a l'ordenació del territori i el medi ambient.  
Podrà ser causa de revocació d'esta resolució l'incompliment de les condicions que s'hi expressen, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
En el cas de línies subterrànies el projecte de les quals preveja, després de l'estesa de línies d'alta tensió, l'existència de tubs de reserva de possible utilització futura, esta autorització queda limitada a la instal·lació declarada segons el projecte ara presentat. Si posteriorment es vol fer ús dels tubs de reserva, que en el present projecte queden buits, per a l'estesa de noves línies, el titular de la instal·lació haurà de sol·licitar autorització administrativa i aprovació de projecte de la instal·lació, que haurà de comprendre el projecte llavors aportat, en la part concordant amb l'estesa ara aprovada, la instal·lació total resultant del conjunt format per les noves línies a estendre i les autoritzades anteriorment, i haurà de complir, per a tot el conjunt de la instal·lació, la reglamentació aplicable a la data de presentació del nou projecte.  
  
Contra esta resolució, que no posa fi a la via administrativa, pot interposar-se recurs d'alçada davant de la Direcció General d'Energia en el termini d'un mes, comptat a partir de l'endemà d'aquell en què tinga lloc la notificació de la present, de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 2 d'octubre de 2013.- El cap del Servici Territorial d'Energia de València: Enrique Climent Sirvent.